**Републичка стручна комисија за надзор над болничким инфекцијама**

**Министарства здравља Републике Србије**

**Београд**

**21.4.2020.**

**ПРЕПОРУКЕ ЗА СПРЕЧАВАЊЕ ШИРЕЊА ИНФЕКЦИЈА ИЗАЗВАНИХ КОРОНА ВИРУСОМ У ДОМОВИМА ЗА ОДРАСЛЕ И СТАРИЈЕ**

Поред Инструкција о спровођењу заштитних хигијенских мера у пружању услуге домског смештаја одраслих и старијих Министарства за рад, запошљавање, борачка и социјална питања бр. 500-01-2/2020-09 од 10.3.2020, 12.3.2020. 31.3.2020, 12.4.2020, 15.4.2020, РСК за надзор над болничким инфекцијама препоручује и следеће:

* Осигурати да сви корисници у установи за старе и сви они који уђу у установу

практикују одговарајуће мере хигијене руку, тј. да користе сапун и воду или средство

на бази алкохола.

* Не примати нове кориснике у установе за старе током трајања епидемије.
* Свакодневно мерити температуру свим корисницима.
* Свакодневно мерити температуру особљу и провератати да ли имају неки од симтома

COVID-19 обољења: кашљање, кратак дах и отежано дисање.

* Осигурати да особље које има симптоме који указују на COVID-19 не дође на посао и

одредити коме се јављају.

* Смањити могућност контаката корисника: размотрити могућност доношење хране у

собе, коришћење заједничких просторија (гледање ТВ и сл) по распореду за који се

корисници пријаве, седе на удаљености од бар 1,5 метар, не више од пет корисника, по

могућству да носе маске.

* Ако је могуће, обезбедити да средство на бази алкохола буде доступно у свакој соби

корисника, како унутар тако и изван ње и у свим јавним просторима. У случају

недовољне количине средства на бази алкохола, осигурати да буде доступно бар на

месту неге корисника.

* Осигурати да су расположиви дозери течног сапуна за прање руку и папирни

убруси. Ако нису доступни папирни убруси, сваки корисник треба да има свој пешкир

и да га често мења.

* Извдојити део за изолацију корисника са сумњом на COVID-19
* Ако је изводиво, одредити наменско особља за негу корисника са сумњом како би се

смањила вероватноћа преноса на друге становнике.

* Одржавати стални контакт са надлежним заводом за јавно здравље.

**Поступци са корисницима са симптомима COVID-19**

* На почетку болести симптоми могу да буду благи, али сваку особу са температуром и/или респираторним симптомима треба издвојити у засебну собу.
* Направити план пута проласка таквог корисника до засебне собе.
* Контактирати одабраног лекара дома здравља или завод за јавно здравље за приоритетно тестирање.
* Корисници који показују јасне знаке или симптоме COVID-19, треба одмах да се изместе у одговарајућу болницу по територијалној припадности.
* Корисници којима није потребна хоспитализација, јер имају лаку клиничку слику, треба да буду изоловани у засебном објекту, или засебној етажи (спрату) дома, у једнокреветним собама са одвојеним купатилом. Одредити особље које пружа здравствену заштитну негу само овим корисницима.
* Како су цимери/цимерке корисника са COVID-19 можда већ били изложени, не треба да буду смештени са другим корисником до истека 14 дана након последњег излагања.
* По појави и једног корисника оболелог од COVID-19 треба појачати надзор над осталим корисницима, укључујући процену виталних знакова бар три пута дневно, као и сатурацију кисеоника, како би се промптно препознале особе са инфекцијом.
* Здравствени радници и други запослени који долазе у контакт са корисницима који имају сумњу на COVID или лаку клиничку слику, па су изоловани, требало би да носе партикуларну маску, визир, заштитни мантил и рукавице.
* Здравствени радници требају строго да поштују прописане процедуре стављања и скидања личне заштитне опреме (ЛЗО).
* Руке треба опрати одмах након уклањања ЛЗО.

**Поступци за кориснике после лечења од** **COVID-19 у болници**

* Корисници који су лечени од COVID-19 у болници после једног негативног бриса се отпуштају из болнице и затим треба да проведу 14 дана у изолацији.
* Изолација може да буде организована у оквиру породице корисника уколико постоје услови за то, *или*
* Уколико је то немогуће, определити установу где ће се налазити ови корисници током 14 дана изолације и особље које ће се само о њима бринути и неговати их, *или*
* Уколико такав објекат не постоји, одвојити једну етажу (посебан спрат) где ће корисници бити 14 дана изоловани, као и особље ће се само о њима водити здравствени надзор и неговати их.

**Извори:**

1 ECDC. Infection prevention and control and preparedness for COVID-19 in healthcare settings. Dostupno na: <https://www.ecdc.europa.eu/en/publications-data/infection-prevention-and-control-and-preparedness-covid-19-healthcare-settings>

2 CDC. Coriona virus disease 2019 (COVID-19). Nusting homes and long-term care facilities. Dostupno na: <https://www.cdc.gov/coronavirus/2019-ncov/hcp/long-term-care.html?CDC_AA_refVal=https%3A%2F%2Fwww.cdc.gov%2Fcoronavirus%2F2019-ncov%2Fhealthcare-facilities%2Fprevent-spread-in-long-term-care-facilities.html>